**Crna Gora**

**Opština Nikšić**

**Sekretarijat za investicije i projekte**

**Broj: 04-404-265**

**Datum: 30.10.2023. godine**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predmet:** Zapisnik sa Centralne javne rasprave o nacrtu Strateškog plana razvoja opštine Nikšić 2023-2028. godine

**Datum i vrijeme:** 23.10.2023. godine / 10:00h – 11:00h

**Lokacija:** Sala I Skupštine Opštine Nikšić:

**Prisutni:** Koordinatorka za izradu Strateškog plana razvoja - Jelena Šekarić, predsjednik Skupštine Opštine Nikšić - Nemanja Vuković, konsultant UNDP-a – Mihailo Zečević, članovi Radne i Konsultativne grupe za izradu Strateškog plana razvoja opštine Nikšić, predstavnici civilnog sektora, predstavnici Mjesnih zajednica, predstavnici medija, zainteresovani građani.

**Koordinatorka za izradu Strateškog plana razvoja opštine Nikšić, gospođa Šekarić** je u uvodnom obraćanju upoznala prisutne sa značajem usvajanja Strateškog plana razvoja za opštinu Nikšić, kao i Metodologijom rada Radne i Konsultativne grupe.

Takođe, upoznala je prisutne sa aktivnostima koje su prethodile Centralnoj javnoj raspravi, a koje su se eodnosile na: definisanje analize postojećeg stanja (opšti podaci i demografija); izradu SWOT analize (definisanje prednosti, nedostataka, prijetnji i šansi); definisanje razvojnih ciljeva opštine (opšti cilj, specifični strateški ciljevi i prioriteti razvoja); definisanje projekata (svaki od strateških ciljeva sadrži listu projekata koji direktno doprinose njihovoj realizaciji); definisanje Godišnjeg akcionog plana (plan implementacije projekata na godišnjem nivou); finansiranje i uspostavljanje monitoringa Strateškog plana (kontinuirano praćenje implementacije projekata i realzacije strateških ciljeva od strane članova Radne i Konsultativne grupe, kao i koordinatora). Zatim je pozvala predsjednika Skupštine da zvanično otvori javnu raspravu.

**Predsjednik Skupštine Opštine Nikšić, gospodin Vuković** je pozdravio prisutne i posebno istakao značaj usvajanja Strategije razvoja opštine Nikšić, u odnosu na činjenicu da je prethodna istekla 2019. godine. Takođe, izrazio je zadovoljstvo zbog činjenice da direktnim učešćem može doprinijeti diskusiji i dati doprinos kompletnom procesu. U tom kontekstu izrazio je spremnost da svojim djelovanjem doprinese efikasnosti i efektivnosti u procesu usvajanja ovog dokumenta i pripremi sjednice Skupštine Opštine Nikšić, nakon dobijanja Saglasnosti od strane nadležnog Ministarstva. Dodatno, upoznao je prisutne sa lošim stepenom realizacije prethodnog Strateškog plana razvoja opštine Nikšić za period 2014-2019. godine, gdje su od 144 planirana projekta, realizovana samo 43.

Izrazio je uvjerenje da će stepen realizacije novog Strateškog plana biti mnogo bolji, kao i nadu da će trenutna i naredna vlast nastaviti sa aktivnom realizacijom definisanih projekata. Naveo je da nacrt Strateškog plana razvoja opštine Nikšić 2023-2028 sadrži predlog 148 projekata koji doprinose ispunjavanju pet strateških ciljeva, a ukupna vrijednost projekata iznosi cca 200 miliona eura.

Konsultant UNDP-a, gospodin Zečević je pored upoznavanja sa zvaničnom metodologijom koja se koristi pri izradi državnih i lokalnih strategija, istakao važnost definisanja godišnjih akcionih planova koji su se u praksi pokazali kao najučinkovitiji model praćenja uspješnosti realizacije planiranih projekata. Takođe, ukazao je na značaj adekvatnog planiranja radi lakše implementacije i praćenja rezultata.

Gospođa Šekarić je upoznala prisutne sa Opštim i specifičnim ciljevima Strateškog plana razvoja opštine Nikšić i navela ključne projekte čija je realizacija predviđena u narednih pet godina:

1. **Unapređenje i razvoj komunalne infrastrukture i komunalnih djelatnosti**: izmjena i dopuna PUP-a, uređenje industrijske zone Gračanica, rekonstrukcija vodovoda na prigradskom području, rekonstrukciju ulica u gradskom, prigradskom i seoskom području, Sanacija/obnavljanje postojećeg kolektorskog sistema za otpadne vode, Izgradnja sportsko-rekreativne staze oko Trebjese, Uređenje trase stare pruge Nikšić – Bileća za potrebe biciklističke staze, Rekonstrukcija i dogradnja Skloništa za napuštene i izgubljene životinje, nabavka neophodne mehanizacije i specijalizovanih vozila, uređenje stambenih blokova i kvartova, kao i brojni drugi projekti.
2. **Održivi ekonomski rast i razvoj**: Povećanje radnih mjesta kroz razvoj poljoprivrede, turizma, zanatstva, ugostiteljstva i mikro i malih preduzeća u različitim oblastima prerade i industrije, Formiranje Lokalnog partnerstva za zapošljavanje i izrada Lokalne strategije za zapošljavanje, Povećanje konkurentnosti poslovnog okruženja, kroz širenje biznis zona, preradnih centara u mjesnim zajednicama, opremanje Doma digitalne revolucije, izrada strateške dokumentacije, povezivanje turističkog sektora sa lokalnom privredom.
3. **Zaštita životne sredine:** Izgradnja Centra za savremeno upravljanje i treman komunalnog otpada, sanacija deponije Mislov do, izgradnja i opremanje reciklažnih dvorišta, Izgradnja i opremanje postrojenja za preradu biljnog otpada, građevinskog otpada i tretman otpadnih guma, regulacija korita rijeka, izgradnja i opremanje vatrogasnog doma.
4. Unapređenje i razvoj društvenih djelatnosti podrazumijeva sledeće prioritete: izgradnja Filološkog fakulteta, izgradnja vrtića sa jaslicama, izgradnja objekta novog Studentskog doma i adaptacija dijela postojećeg doma, izgradnja stanova za lica u stanju socijalne potrebe, izgradnja Centra za razvoj socijalnih servisa u zajednici, Rekonstrukcija Dvorca Kralja Nikole, rekonstrukcija Upravne zgrade pored Dvorca kralja Nikole, Rekonstrukcija dijela Doma revolucije za potrebe kongresne sale i multimedijalnog prostora, Rekonstrukcija dijela Doma revolucije za potrebe Gradske galerije sa pratećim sadržajima, Izgradnja sportsko-rekreativnog parka sa trim stazom u podnožju Trebjese, Rekonstrukcija zapadne tribine stadiona FK Sutjeska.
5. **Unapređenje efikasnosti i efektivnosti rada lokalne uprave**: uvođenje savremenih metoda rada i elektronsku upravu: uspostavljanje geografskog informacionog sistema o prostoru sa GIS bazom podataka, nabavku speccijalizovanih softvera za prevenciju hakerskih napada na lokalnu računarsku mrežu, kompletiranje računarske mreže i umrežavanje u funkcionalan sistem, kao i izradu računarske mreže i umrežavanje u funkcionalan sistem.

Nakon prezentacije strateških ciljeva i ključnih projekata, gospođa Šekarić je pozvala prisutne da uzmu učešće u diskusiji.

Za riječ se javio predsjednik Mjesne zajednice Kličevo, gospodin Branislav Eraković koji je ukazao na značajan problem sa kojim se suočavaju najmlađi mještani ove Mjesne zajednice. Izlaganje je rezimirao prezentujući dva predloga:

1. Vraćanje u vlasništvo i adaptacija magacina robnih rezervi (raskrsnica Bulevar 13 Jul - Šavnička, iza Ambulante ,,Kličevo"), u cilju preuređenja predmetnih prostorija, izgradnje potrebne infrastrukture, i dovođenja u stanje korišćenja za potrebe Sportske sale za sportske klubove i najmlađe mještane;
2. Kupovina zemljišta ukupne površine 33.000 m2, koje je trenutno u vlasništvu OTP Banke, a čija zemljišna površina gravitira u predijelu ,,Carevog mosta". Ovom kupovinom bi bila riješena izgradnja prilaznog puta do Crkve ,,Sv.Bogorodice trojeručice" i mogućnost izgradnje sportskih terena koji bi služili za sport i rekreaciju, i druge društvene manifestacije.

Nakon izlaganja gospodina Erakovića, gospođa Šekarić se obavezala da će odgovor dostaviti pismenim putem, nakon što zajedno sa Direkcijom za imovinu utvrde mogućnost realizacije predloženih aktivnosti.

Direktor NVO Media Centar, Duško Marković je pozdravio prisutne i pohvalio kompletan proces uz napomenu da se prethodno pismenim putem obratio predsjedniku Skupštine, kao i potpredsjednicima sa predlogom projekata koji će dodatno uticati na turističku valorizaciju grada. Takođe, ukazao je da međusektorska saradnja treba da bude mnogo bolja i da mnogo više možemo da koristimo postojeće kontakte iz zemlje i regiona.

Direktorica edukativnog centra „Timer & Co doo“, gospođa Vida Ristić, je ukazala na neadekvatno planiranje pojedinih budžetskih sredstava i navela da će dostaviti pismeni predlog sa sugestijama. Dodala je da ne postoji dovoljan broj projekata koji se odnose na digitalizaciju rada lokalne uprave i digitalizaciju procesa, uz napomenu da kao primjer dobre prakse možemo koristiti Hrvatsku. Dodatno, navela je da nedostaju projekti koji predviđaju neformalno obrazovanje i obučavanje kadrova za pripremu i implementaciju projekata.

Gospođa Šekarić je izrazila spremnost da se ozbiljno razmotri sve što je predloženo i potvrdila izazov u dijelu kadrovskih resursa za upravljanje projektima.

Gospodin Zečević se javio za riječ u dijelu pojašnjenja šta sve može biti finansirano i na koji način je potrebno planirati projekte. Istakao je da nova metodologija podrazumijeva da se navode projekti koji se mogu finansirati i čija je realiizacija izvjesna. Takođe, naveo je da se pored akcionog plana za tekuću godinu, pravi i indikatvni plan za narednu godinu i ukoliko nešto trenutno nije predviđeno Strateškim planom razvoja, to ne znači da to ne može postati sastavni dio nekog od akcionih planova koji slijede u petogodišnjem procesu. Dodatno je ukazao na značaj neformalnog obrazovanja, ali i nedostatke stručnih kadrova za upravljanje projektnim ciklusom u velikom broju Opština. S tim u vezi, naveo je značaj korišćenja mentoringa, konsultantskih usluga i angažovanja spoljnih saradnika.

Nakon što je utvrđeno da nema više zainteresovanih za učešće u diskusiji, gospođa Šekarić se zahvalila prisutnima na doprinosu Centralnoj javnoj raspravi i navela da nas očekuje obrada pristiglih predloga, priprema zapisnika, izvještaja i RIA obrasca, kao i priprema samog dokumenta za slanje Ministarstvu ekonomskog razvoja i turizma.

Centralna javna rasprava se završila u 11:00h

**Sekretarka**

**mr Jelena Šekarić, dipl. ecc. s.r.**

-